wickkiey/tamil-wikipedia-markdown huggingface dataset:
# சொக்கநாத வெண்பா

**சொக்கநாத வெண்பா** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தரால் இயற்றப்பட்டது.  

இந்த நூலில் 100 வெண்பாப் பாடல்கள் உள்ளன. இவை ‘சொக்கநாதா’ என முடிகின்றன. அதனால் இந்த நூலுக்குச் சொக்கநாத வெண்பா என்னும் பெயர் உண்டாயிற்று. மதுரைச் சொக்கந்தரைப் போற்றி இவை பாடப்பட்டவை. இந்த நூலில் உள்ள பாடல்கள் பொருள் தொடர்பு இல்லாமல் இருப்பதால் பல்வேறு காலகட்டங்களில் இவரால் பாடப்பட்டதாக அறிஞர்கள் கருதுகின்றனர். பாடல்களில் அருணகிரிநாதர் செய்த பேசா அனுபூதி, சிவஞான சித்தியார் முதலான நூல்கள் குறிப்பிடப்பட்டுள்ளன.  

கருவிநூலாகத் தரப்பட்டுள்ள நூலில் இவரது பாடல்கள் 9 இடம்பெற்றுள்ளன. அவற்றில் 3 பாடல்கள் மட்டும் இங்கு எடுத்துக்காட்டாகத் தரப்படுகின்றன.  

அன்பர்க்கு அருள் புரிவது அல்லாமல் தேவரீர்  

வன்பர்க்கு அருள் புரிய மாட்டீரேல் – உம்பர் தொழும்  

நல்லார் புகழ் மதுரை நாதரே தேவரீர்க்கு  

எல்லாமும் வல்ல சித்தர் ஏன்.  

வாக்கில் உரை பொய்யே மனம் நினைப்பதும் கவடே  

ஆக்கை தினம் செய்வது அகிர்த்தியமே – நோக்கில்  

திரிவிதமும் இப்படி நீ செய்வித்தால் முத்தி  

தரு விதம் என் சொக்கநாதா  

பேரன்பன் அல்லன் பிழை செய்யான் தான் அல்லன்  

ஓர் அன்பும் இல்லா உலுத்தனேன் – பேரன்பு  

காட்டி எனைக் காட்டி உனைக் காட்டி இன்பத் தொட்டிலிலே  

ஆட்டி வளர் சொக்கநாதா  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

## அடிக்குறிப்பு
# தைத்திரீய உபநிடதம்



**தைத்திரீய உபநிடதம்** கிருட்டிண யசூர்வேதத்தில் அமைந்துள்ளது. இந்த உபநிடதம் 31 மந்திரங்கள் கொண்டது. இது மூன்று அத்தியாயங்கள் (வல்லிகள்) கொண்டது. வல்லிகள் பல பகுதிகளை கொண்டது. பகுதிகளுக்கு அனுவாகம் என்பர். இவ்வுபநிடதத்திற்கு ஆதிசங்கரர் மற்றும் மத்வர் ஆகியவர்கள் விளக்கவுரை எழுதியுள்ளனர்.  

## சாந்தி மந்திர விளக்கம்
மித்திர தேவர், வருண தேவர், அர்யமா தேவர், இந்திர தேவர், பிரகசுபதி தேவர், நீண்ட கால்களுடைய விட்ணு தேவர் எங்களுக்கு மங்களத்தை கொடுப்பவர்களாக இருக்கட்டும். நேரில் காணக்கூடிய பிரம்மமாகவும், அறிவு வடிவாகவும், சத்ய வடிவாகவும் உள்ள இரண்யகர்ப்பதேவருக்கு எங்கள் வணக்கங்கள் உரித்தாகட்டும். அந்த இரண்யகர்ப்ப தத்துவம் என்னையும் என் குருவையும் காப்பாற்றட்டும். ஓம் சாந்தி சாந்தி சாந்தி.  

## உபநிடத சாரம்

### முதல் வல்லியில்
இருபத்திநான்கு தேவதைகளை தியானம் அல்லது உபாசனைக்கு எடுத்துக்கொள்ளப்படுகிறது. இறைவனை ஓங்காரரூபமாக வர்ணித்து, ஓங்காரத்திடம் வேண்டுதல் விடுக்கப்படுகிறது. ஆரோக்கியமான உடல், நல்வாக்கு, ஞாபகசக்தி, குரு பரம்பரை காக்க நல்ல சீடர்கள் வேண்டப்பட்டு இறுதியில் இறைவனுடன் ஒன்றாக கலந்து விடவேண்டும் என்று வேண்டப்படுகிறது. ஓங்கார உபாசனம், சம்ஹிதா உபாசனம், வியாக்கிருதி உபாசனம், இரண்யகர்பர் உபாசனம், பாங்காத்த உபாசனம் விளக்கப்படுகிறது.  

### இரண்டாவது வல்லியில்
பிரம்மத்தை விளக்குகிறது. எது சத்தியமாகவும், ஞானமாகவும், எல்லையற்றதாகவும் இருக்கிறதோ அதுவே பிரம்மம். அந்த பிரம்மத்தை மனதுக்குள் அறிய வேண்டும். அந்த பிரம்மத்தை அறிந்தவன் பிரம்மாகவே இருந்து அனைத்தையும் அடைகிறான். பிரம்மத்தை ‘அத்யாரோபம் அபவாத நியாயம்’ தத்துவம் மூலம் விளக்கப்படுகிறது.  

பிரபஞ்சமும், சீவராசிகளும் பிரம்மத்திலிருந்து தோண்றியது என்று பிரம்மத்தைக் காட்டி, இப்படைப்பை காரியமாக காட்டுதல் ’அத்யாரோபம்’ ஆகும். பிறகு கார்யமான இந்த உலகம் காரணத்திலிருந்து வேறாக இல்லை என்று காரியத்தை நீக்குதல் ’அபவாதம்’ ஆகும். ஒரு சீவனின் அனாத்மாவாக இருக்கின்ற உடல் ஐந்து கோசங்களாக பிரிக்க்ப்படுகிறது. அவை 1 அன்னமய கோசம் 2 பிராணமய கோசம் 3 மனோமய கோசம் 4 விஞ்ஞானமய கோசம் 5 ஆனந்தமய கோசம். ஒவ்வொரு கோசத்தை நீக்கும்பொழுது அந்த கோசத்துடன் சேர்ந்து இவ்வுலகமும் நீக்கப்படுகிறது. உதாரணமாக அன்னமய கோசமான இந்த சட உடல் ஆத்மா அல்ல என்று அன்னமய கோசத்தை நீக்கும்பொழுது இந்த சட உலகமும் நீக்கப்படுகிறது. இவ்விதம் ஐந்து கோசஙகளும் நீக்கப்படும் பொழுது அனைத்துப் படைப்புகளும் உண்மையல்ல என்று உணர்த்தப்பட்டு, ஆனந்த வடிவாகவும், ஆத்மவாகவும் உள்ள பிரம்ம தத்துவம் விளக்கப்படுகிறது.  

ஈஸ்வரனே மாயையின் துணைகொண்டு இப்படைப்பிற்கு உபாதான காரணமாகவும், நிமித்த காரணமாகவும் விளக்கப்படுகிறது. பிரம்மம் அறியப்படாதபொழுது பயத்திற்கும், அறியப்படும்பொழுது அபயத்திற்கும் இருப்பிடமாகவும் விளங்குகிறது. இறுதியில் ஞானி பிரம்மத்தை அடைகிறான். ஆனால் அஞ்ஞானியோ பிரம்மத்தை அடைவதில்லை. இந்த விசாரணைக்கு **ஆனந்த மீமாம்சை** என்பர்.  

### மூன்றாவது வல்லியில்
அன்னதானம் வலியுறுத்தப்பட்டு, உணவை நாம் எவ்விதம் கொடுக்கிறோமோ அவ்விதமே நமக்கும் கிடைக்கிறது என்ற நியதி கூறப்படுகிறது. இறுதியாக சீவ – பிரம்மம ஐக்கியம் கூறி இந்த ஆத்ம ஞானம் அடைந்தவன் ஆனந்தத்தில் களிக்கிறான் என்பதுடன் இந்த உபநிடதம் முடிகிறது.
# சொரூபசாரம்

**சொரூபசாரம்** என்னும் நூல் 15 ஆம் நூற்றாண்டில் தோன்றிய நூல்களில் ஒன்று. சொரூபானந்தர், தத்துவராயர் எனபவரின் குரு. நூலின் பெயருக்கும் சொரூபானந்தர் பெயருக்கும் உள்ள சொல் ஒப்புமையைக் கருத்தில் கொண்டு இந்த நூல் சொரூபானந்தரால் செய்யப்பட்டது எனக் கூறலாயினர். சொரூபானந்தர் எந்த நூலும் செய்யவில்லை. தம் மாணாக்கர் தத்துவராயரைக் கொண்டே பல நூல்களை உருவாக்கினார். எனவே இந்த நூல் சொருபானந்தரால் செய்யப்படவில்லை என்பது மு. அருணாசலம் கருத்து.  

இந்த நூலில் 100 வெண்பாக்கள் உள்ளன. இவை நல்ல எளிய நடையில் உள்ளன. அவற்றிலிருந்து இரண்டு பாடல்கள் எடுத்துக்காட்டாக இங்குத் தரப்படுகின்றன.  

எங்கும் பொதுவாக இருக்கும் ஒரு சீவன் முத்தர்  

தங்கும் இடம்தானே தலவாசல் – அங்கு அவர்கள்  

பார்வையே தீர்த்தம் அவர் பாதாரவிந்த மலர்ச்  
சேவையே சாயுச்சயம்  

மெத்தென்ற சொல்லும் விருப்பம் அற்ற நோக்கும் எலாம்  

சத்து என்ற நெசம் தளர் நடையும் - சித்தத்து  

அடங்கா மகிழ்வும் அனவரதம் பெற்றால்  

திடந்தானே ஞானி செயல்.  

## கருவிநூல்
மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005  
## அடிக்குறிப்பு
# ஷேடோ (2013 திரைப்படம்)



**ஷேடோ** என்பது 2013 ஆம் ஆண்டில் வெளியான தெலுங்குத் திரைப்படம். இதை மெஹெர் ரமேஷ் இயக்கியுள்ளார். வெங்கடேஷ், டாப்சி, ஸ்ரீகாந்த், மதுமிதா ஆகியோர் முதன்மை வேடங்களில் நடித்துள்ளனர். இது ஏப்ரல் 26, 2013 அன்று வெளியானது.  

## பாடல்கள்

## மேற்கோள்கல்

## இணைப்புகள்
-
# வெங்கடேஷ் (நடிகர்)



**வெங்கடேஷ் டக்குபாதி** என்பவர் இந்தியத் தெலுங்குத் திரைப்பட நடிகர் ஆவார். இவர் ஏழு நந்தி விருதுகளையும் நான்கு பிலிம்பேர் விருதுகளையும் பெற்றுள்ளார். இவர் ஏறத்தாழ எழுபது தெலுங்குத் திரைப்படங்களில் நடித்துள்ளார்.  

## வாழ்க்கைச் சுருக்கம்
வெங்கடேஷ் டக்குபாதி புகழ்பெற்ற இந்திய திரைப்பட தயாரிப்பாளரும் முன்னாள் நாடாளுமன்ற உறுப்பினருமான, ராமா நாயுடு டக்குபாதி மற்றும் ராஜேஸ்வரி தம்பதியினருக்கு டிசம்பர் 13, 1960 ஆம் ஆண்டு  
சென்னையில் பிறந்தார். இவருக்கு சுரேஷ் பாபு டக்குபாதி என்ற ஒரு மூத்த சகோதரரும் லட்சுமி என்கின்ற ஒரு தங்கையும் உள்ளார்கள். இவரின் தங்கையை அகினேனி நாகார்ஜூனா 1984ல் மணந்தார், அவர்கள் 1990ல் திருமணமுறிவு பெற்றனர். வெங்கடேஷ் சென்னை எழும்பூரில் அமைந்துள்ள டான் போஸ்கோவில் பள்ளிப்படிப்பை முடித்த பின்னர் சென்னை லயோலா கல்லூரியில் இளநிலை வர்த்தகப் பட்டம் பெற்றார். தனது முதுகலை வணிக மேலாண்மை பட்டத்தை அமெரிக்காவில் அமைந்துள்ள மாண்டெர்ரி பல்கலைக்கழகத்தில் பெற்றார். படிப்பை முடித்து இந்தியா திரும்பிய இவர் திரைப்பட தயாரிப்பாளராக விரும்பியபோதிலும் தெலுங்கு திரைப்பட நடிகராக மாறினார்.  

## திரைப்படங்கள்

## 2010களில்
- பாடிகார்டு
- கிருஷ்ணம் வந்தே ஜகத்குரும்
- சீதம்மா வகிட்லோ சிரிமல்லி செட்டு
- ஷேடோ

## ஆதாரம்

## வெளியிணைப்பு
-
# பிரிஸ்பேன் வரலாறு

ஆத்திரேலியாவின் பிரிஸ்பேன் நகரின் எழுதப்பட்ட வரலாறு 1799ஆம் ஆண்டு ஆரம்பிக்கிறது. இப்பகுதியில் பலகாலமாக ஜாகிரா மற்றும் டுர்ருபல் இனத்தைச் சார்ந்த பழங்குடி மக்கள் வசித்து வந்தனர். ஆனால் மேத்தியூ பிலிண்டர்சு என்பவர் போர்ட் ஜாக்சனிலிருந்து மொராட்டன் வளைகுடாப் பகுதியை ஆய்வு செய்ய வந்தது 1799 ஆம் ஆண்டு. முதன்முதலில் சிட்னியிலிருந்து கொண்டுவரப்பட்ட பிரித்தானியக் கைதிகளுக்கான சிறைக் குடியேற்றமாகவே பிரிஸ்பேன் உருவாக்கப்பட்டது. ஆனால் இந்தப் பகுதி வேளாண்மைக்கு உகந்ததாகவும், மரங்கள், மீன் மற்றும் பலதரப்பட்ட வளங்களையுடையதாகவும் இருந்ததால், 1838 ஆம் ஆண்டு முதல் இந்தப் பகுதி கைதிகள் அல்லாத ஏனையோரும் குடியேற அனுமதிக்கப்பட்டனர். 1859ல் பிரிஸ்பேன் நகராட்சியாக மாறியது. 1924ல் பெருநகரப் பகுதியாக அறிவிக்கப்பட்டது.  

## பெயர் வரலாறு
டுரூபல் மக்கள் பிரிஸ்பேன் பகுதியை மீயான்சின் (Meeaan-jin) என்ற பெயரில் அழைத்தனர். தற்போதைய பிரிஸ்பேன் நகரத்திற்கு சர் தாமஸ் பிரிஸ்பேன் (1773-1860) என்பவரின் பெயர் சூட்டப்பட்டது. சர் தாமஸ் பிரிஸ்பேன் ஸ்காட்லாந்து நாட்டின் ஐயர்சைர் என்ற ஊரில் பிறந்தவர். பிரித்தானியப் படைவீரராகவும், காலனி நிர்வாகியாவும் பணியாற்றியவர். பிரிஸ்பேன் நகரத்திற்குப் பெயர் சூட்டப்பட்டபோது அவர் நியூ சவுத் வேல்ஸ் மாநிலத்தின் ஆளுனராக இருந்தார்.
# பாடிகார்டு (2012 திரைப்படம்)



***பாடிகார்டு***என்பது 2012 ஆம் ஆண்டில் வெளியான தெலுங்குத் திரைப்படம். இதை இயக்கியவர் கோபிசந்து மலினெலி. தயாரித்தவர் பெல்லங்கொண்டா சுரேஷ். வெங்கடேஷ், திரிசா ஆகியோர் முன்னணி வேடங்களில் நடித்துள்ளனர் இது மலையாளத் திரைப்படமான பாடிகார்டு என்பதைத் தழுவி எடுக்கப்பட்டது. இதற்கு எஸ். தமன் இசையமைத்துள்ளார். இது ஜனவரி 14, 2012 அன்று வெளியானது.  

## நடிகர்கள்

- வெங்கடேஷ் வெங்கியாக
- கீர்த்தியாக திரிசா
- சுவாதியாக சலோனி அசுவதி
- வரதராஜா நாயுடாக பிரகாஷ் ராஜ்
- சிவா ரெட்டியாக கோட்டா சீனிவாச ராவ்
- கல்லூரி முதல்வராக ஜெய பிரகாஷ் ரெட்டி
- சுப்பராஜுயாக சங்கரமா
- கீர்த்தியின் தாயாக பிரகதி
- மீனாட்சி தீட்சித் (சிறப்புத் தோற்றம் )

## தயாரிப்பு

மலையாளத்தில் வெளியான பாடிகார்டு படத்தின் வெற்றியை தொடர்ந்து இதனை தெலுங்கில் மொழிமற்றம் செய்து எடுக்க தயாரிப்பாளர் பெல்லம்கொண்டா சுரேஷ் முடிவுசெய்தார்.அதன்படி தெலுங்கு பதிப்பில் நடிக்க வெங்கடேஷ் மற்றும் மலையாள பதிப்பை இயக்கிய இயக்குநர் சித்திக்கை அணுகினர்.ஆனால் இயக்குநர் சித்திக் இந்தி மற்றும் தமிழில் (காவலன்) இந்த திரைப்படத்தின் மொழி மற்றம் செய்து கொண்டுயிருந்தார்.பின்னர் கோபிசந்த் மாலினேனி இயக்குநராகத் தேர்ந்தெடுக்கப்பட்டார்.  

## வரவேற்பு

### விமர்சன பதில்

பாடிகார்ட் பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது. இந்துசுதான் டைம்சு இதை 5க்கு 3 என மதிப்பிட்டது, இது "சரியான குடும்ப பொழுதுபோக்கு" என்று அழைத்தது.
# பாடிகார்டு (2010 திரைப்படம்)



**பாடிகார்டு** என்பது 2010 ஆம் ஆண்டில் வெளியான மலையாளத் திரைப்படம். இதை சித்திக் இயக்கியுள்ளார். திலீப், நயன்தாரா ஆகியோர் முன்னணி வேடங்களில் நடித்துள்ளனர். பிரபுதேவா பாடல்களுக்கு நடன வடிவம் கொடுத்துள்ளார். இது ஜனவரி 23, 2010 அன்று வெளியானது. இத்திரைப்படம் தமிழ், தெலுங்கு, கன்னடம், இந்தி மொழிகளிலும் வெளியானது.  

## நடிகர்கள்

- ஜெயகிருஷ்ணனாக திலீப்
- அம்முவாக நயன்தாரா
- சேதுலட்சுமியாக மித்ரா குரியன் (அம்முவின் தோழி)
- அசோக்கேட்டனாக தியாகரஜன் (அம்முவின் தந்தை)
- கல்லூரி முதல்வராக கொச்சின் ஹனிபா
- கல்லூரி மாணவர்களாக ரோனி டேவிட் மற்றும் சித்தார்த்த சிவா

## விருதுகள்
| வருடம் | விருது வகை | வெற்றி | முடிவு |  |
| --- | --- | --- | --- | --- |
| - bgcolor=#edf3fe | 2010 | சிறந்த ஆசிய நடிகை | நயன்தாரா | } |

## மேற்கோள்

## வெளியிணைப்பு

-
# ரானா தக்குபாடி



**ரானா தக்குபாடி** (பிறப்பு: 14 டிசம்பர் 1984) இவர் ஒரு தமிழ், தெலுங்கு மற்றும் ஹிந்தி மொழித் திரைப்பட நடிகர் மற்றும் தயாரிப்பாளர் ஆவார். இவர் லீடர், கிருஷ்ணம் வந்தே ஜகத்குரும், ஆரம்பம் போன்ற திரைப்படங்களில் நடித்துள்ளார்.  

## ஆரம்பகால வாழ்க்கை
ராணா 14 டிசம்பர் 1984ஆம் ஆண்டு சென்னை தமிழ்நாட்டில் பிறந்தார். இவர் பிரபல திரைப்பட தயாரிப்பாளர் டக்குபாதி சுரேஷ் பாபுவின் மகன் மற்றும் நடிகர் வெங்கடேசின் அண்ணன் (சுரேஷ் பாபு) மகன் ஆவார். பழம்பெரும் தயாரிப்பாளர் தக்குபாத்தி ராமாநாயுடு இவரின் தாத்தா ஆவார்.  

## திரைப்படங்கள்
| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2010 | லீடர் | அர்ஜுன் பிரசாத் | தெலுங்கு | பிலிம்பேர் விருது சிறந்த அறிமுக நடிகருக்கான - சவுத்
சினிமா விருது சிறந்த அறிமுக நடிகர் |
| 2011 | தம் மாரோ தம் | டி.ஜே. ஜோகி பெர்னாண்டஸ் | ஹிந்தி | ஜீ சினி விருது சிறந்த அறிமுக நடிகர்
பரிந்துரை - பிலிம்பேர் விருது சிறந்த அறிமுக நடிகர் |
| 2011 | நேனு நா ரொஹ்தங் | அபிமன்யு | தெலுங்கு |  |
| 2012 | நா இஷ்டம் | கணேஷ் | தெலுங்கு |  |
| 2012 | டிபார்ட்மெண்ட் | ஹிந்தி |  |  |
| 2012 | கிருஷ்ணம் வந்தே ஜகத்குரும் | பி.டெக் பாபு | தெலுங்கு | சீமா விருது சிறந்த நடிகர் (விமர்சகர்கள்) |
| 2013 | யே ஜவானி ஹை தீவானி | விக்ரம் | ஹிந்தி | குணச்சித்திர தோற்றம் |
| 2013 | சம்திங் சம்திங் | தெலுங்கு | குணச்சித்திர தோற்றம் |  |
| 2013 | ஆரம்பம் | சஞ்சய் | தமிழ் |  |
| 2015 | பேபி | ஜெய் | ஹிந்தி |  |
| 2015 | ருத்ரமாதேவி | சாளுக்கிய ஜெகன்மோகன் | தமிழ்
தெலுங்கு |  |
| 2015 | பாகுபாலி | பாள்ளலா தேவா | தமிழ்
தெலுங்கு |  |
| 2015 | *இஞ்சி இடுப்பழகி* | அவராகவே | தமிழ் | குணச்சித்திர தோற்றம் |
| சைஸ் சீரோ | அவராகவே | தெலுங்கு |  |  |
| 2016 | பெங்களூர் நாட்கள் | சிவப்பிரசாத் | தமிழ் |  |
| 2017 | *காஸி * | அர்ச்சுன் வர்மா | இந்தி |  |
| பாகுபலி 2 | பல்வாள் தேவன்/ வல்லாள தேவன் | தமிழ், தெலுங்கு | ஏப்ரல் திரைக்கு வருகிறது |  |
| நானே ராஜூ நானே மந்திரி | - | தெலுங்கு | படப்பிடிப்பு |  |
| மடை திறந்து | - | தமிழ் | படப்பிடிப்பு |  |
| என்னை நோக்கி பாயும் தோட்டா | - | தமிழ் | படப்பிடிப்பு |  |
# புற்றுநோய் வகைப்பாடு

**புற்றுநோய் வகைப்பாடு** (Classification of cancer ) ;கதிர்உணர்திறனைப் பொறுத்து புற்றுநோய் மூன்று வகையாகப் பிரித்து ஆராயப்படுகின்றன.  

அதிக உணர்திறனுடையன( High radio sensitivity): இந்தவகை புற்றுதிசுக்களின் குணப்படும் விகிதம் (therapeutic ratio TR ) 4 முதல் 10 வரையிலுள்ளன. இதில் கருத்தொடர்புடைய புற்று, நீர்மநிலையிலுள்ளள புற்று- இரத்தப்புற்றுகள், முதலியன அடங்கும்.  

குறைந்த ஆனால் முக்கியமான-உணர்திறனுடைய புற்றுநோய் திசுக்கள்.(Low sensitivity )இவைகளின் TR 1முதல் 2 வரையில் உள்ளன. இதில் தட்டைப்படை (SQumous cell ) உயிரணுக்களில் தோன்றும் புற்றும் தோல் அடிப்பகுதி (Basal cell ) புற்றும் முலைப்புற்று , நாக்கு,உதடு, தோல், கருப்பைவாய்,பெண்ணுறுப்பு, தொண்டைக்குழி முதலிய புற்றுகள் அடங்கும்.  

கதிர்வீச்சால் குணப்படுத்த முடியாத கதிர் எதிர்ப்புக் குணமுடைய (Radio resistant ) புற்று. இதன் TR மதிப்பு 0 முதல் 1 வரையில் காணப்படும். இந்த தொகுதியில் வயிறு, குடல், எலும்பு, இழைப்புற்று, கொழுப்பபுத் தொடர்புடைய புற்றும் அடங்கும்.  

BARC notes
# அபிநவ காளமேகம்

**அபிநவ காளமேகம்** என்னும் தமிழறிஞர் 1869 ஆம் ஆண்டில் தூத்துக்குடி மாவட்டத்தில் தென்திருப்பேரை என்னும் ஊரில் பிறந்தார்.  

## இயற்றிய நூல்கள்
அபிநவ காளமேகம் பின்வரும் நூல்களை இயற்றி உள்ளார்.  
1. கண்ணன் கிளிக்கண்ணி
1. ஞானச்சித்தர் வேள்வி விளக்கம்
1. நீதிவெண்பா நாற்பது
1. வேண்டும் நீதி
1. கமலபந்த வெண்பா
1. திருவரங்கச் சிலேடை மாலை
1. திவ்ய தேசப் பாமாலை

## சான்றடைவு
# பூண்டி அரங்கநாத முதலியார்

**அரங்கநாத முதலியார்** என்னும் தமிழறிஞர் 1837 ஆம் ஆண்டில் திருவள்ளூர் மாவட்டத்திலுள்ள பூண்டியில், பிறந்தவர்.. எனவே பூண்டி அரங்கநாத முதலியார் என அழைக்கப்பட்டார்.  

## கல்வி
கணிதத்தில் கலை முதுவர் பட்டம் (Master of Arts in Mathematics) பெற்றார்.  

## பட்டம்
ஆங்கில அரசாங்கத்திடம் திவான் பகதூர் பட்டம் பெற்றவர்.  

## இயற்றிய நூல்
கச்சிக் கலம்பகம் என்னும் நூலை இயற்றினார்.  

## மறைவு
1893ஆம் ஆண்டில் மறைந்தார்.  

## சான்றடைவு
# குணப்படும் விகிதம்


குணப்படும் விகிதம் (Therapeutic ratio -TR); திசுதாங்கும் கதிர் ஏற்பளவு (Tissue tolerance dose-TTD ) புற்றுக் கூற்றளவு (TUMOUR lethal dose-TLD) என்பன கதிர் மருத்துவத்தில் முக்கிய கலைச் சொற்களாகும். திசுத் தாங்கும் கதிர் ஏற்பளவிற்கும் புற்று கூற்றளவிற்கும் முள்ள விகிதம் குணப்படும் விகிதம் எனப்படுகிறது.
# சி. தியாகராசர்

**சி. தியாகராசச் செட்டியார்**, தமிழறிஞர் மீனாட்சிசுந்தரம் பிள்ளையின் மாணாக்கரும், கும்பகோணம் அரசுக் கல்லூரியில் தமிழாசிரியராக பணியாற்றியவர..  

## பிறப்பு
திருச்சி மாவட்டம் லால்குடி வட்டம், பூவாளூரில் 1826 ஆம் ஆண்டில் சிதம்பரம் செட்டியார் என்பவருக்கு மகனாகப் பிறந்தார்.  

## கல்வி
தியாகராசர் திண்ணைப் பள்ளிக்கூடம் ஒன்றில் எண்ணையும் எழுத்தையும் தொடக்கக் கல்வியாகப் பெற்றார். பின்னர் தனது ஊருக்கு அருகில் வாழ்ந்த தமிழறிஞர்களிடம் தமிழ் இலக்கண, இலக்கியங்களைக் கற்றார்.  

1844 ஆம் ஆண்டில் மகாவித்துவான் திரிசிரபுரம் மீனாட்சிசுந்தரம் பிள்ளையிடம் மாணவராகச் சேர்ந்து இலக்கியமும், இலக்கணமும் பயின்றார்.  

## பணி
தமிழிலக்கியத்தில் போதிய பயிற்சி பெற்றதும் மீனாட்சி சுந்தரனாரிடமே ஓலை எழுதுவோராகவும் மாணவர்களுக்குத் தொடக்கப் பாடங்களைக் கற்பிக்கும் சட்டாம்பிள்ளையாகவும் பணியாற்றினார்.  

1865 ஆம் ஆண்டில் கும்பகோணம் கல்லூரியில் தமிழாசிரியராகப் பணியாற்றினார். அக்கல்லூரியில் உ. வே. சாமிநாதையருக்கு தமிழாசிரியர் பணியைப் பெற்றுத் தந்தார். பனைவோலை எழுதுவதிலும் இலக்கணத்தைக் கற்பிப்பதிலும் விற்பனராகத் திகழ்ந்தார். 1888 ஆம் ஆண்டில் மறைந்தார்.  

## மறைவு
சி. தியாகராச செட்டியார் 1888 சனவரி 19 ஆம் நாளில் இயற்கை எய்தினார்.  

## வாழ்க்கை வரலாறு
இவருடைய வாழ்க்கை வரலாற்றை வித்துவான் தியாகராச செட்டியார் என்னும் தலைப்பில் உ. வே. சாமிநாதையர் நூலாக எழுதியுள்ளார்.  
## இயற்றிய நூல்கள்
- பூவாளூர் புராணம்
- திருச்செந்தில்மாலை

## சான்றடைவு
# அமிர்தம்



இந்து தொன்மவியலின் அடிப்படையில் **அமிர்தம்** (சமஸ்கிருதம்:अमृत;அமிர்தா) என்பது அமரத்துவத்தை தருகின்ற உணவாகும். இதற்கு அமுதம், அமிழ்தம், தேவாமிர்தம், தேவருணவு என்றும் பெயர்களுண்டு.  

தேவ உலகத்தில் வாழுகின்ற தேவர்களும், கடவுள்களும் அமிர்தத்தினை உணவாக அருந்துவதாக புராணங்கள் குறிப்பிடுகின்றன.  

அமரத்துவத்தினை விரும்பிய தேவர்களும், அரக்கர்களும் பாற்கடலை கடைந்து அமுதத்தினைப் பெற்றனர்.
# சரவாக் மக்கள் சீர்திருத்தக் கட்சி



**சரவாக் மக்கள் சீர்திருத்தக் கட்சி** (*Sarawak People's Aspiration Party*, , ) என்பது போர்னியோவைத் தளமாகக் கொண்டு உருவாக்கப்பட்ட ஒரு தேசியக் கட்சியாகும். சபா, சரவாக் மாநிலங்களில் உள்ள அரசியல் கட்சிகளை ஒன்றிணைப்பதற்காக இந்தக் கட்சி தோற்றுவிக்கப்பட்டது.  

இந்தக் கட்சியைச் சுருக்கமாக *ஸ்டார்* (**STAR**) முன்பு என்று அழைப்பார்கள். போர்னியோ 7 அம்சத் திட்டத்தைச் செயல்படுத்துவதே அதன் தலையாய நோக்கமாகும்.  

## வரலாறு

1995ஆம் ஆண்டு, சரவாக் மாநிலத்தின் அமைச்சரவையில் டாக்டர் பாத்தாவ் ரூபிஸ் ஓர் அமைச்சராக இருந்தபோது மலேசியப் பொதுத் தேர்தல் நடைபெற்றது. அதில் பாரிசான் நேசனல் கூட்டணிக்கு எதிராக, பாத்தாவ் ரூபிஸ் சுயேட்சை வேட்பாளர்களுக்கு ஆதரவு வழங்கினார் எனும் குற்றச்சாட்டின் பேரில், அவரை முதலமைச்சர் டத்தோ பாத்திங்கி ஹாஜி அப்துல் தாயிப் முகமட் பதவிநீக்கம் செய்தார். அப்போது சரவாக் தேசிய கட்சியில் *(Sarawak National Party)*, பாத்தாவ் ரூபிஸ் முக்கிய பதவியில் இருந்தார்.  

அதன் பின்னர், ஒரு புதிய அரசியல் கட்சியை உருவாக்க வேண்டும் எனும் நோக்கத்தில், ஜியென் அனாக் நியோகெக் *(Jien anak Nyokek)* என்பவருடன் இணைந்த பாத்தாவ் ரூபிஸ், மாநில சீர்திருத்தக் கட்சியைத் தோற்றுவித்தார். 1996ஆம் ஆண்டின் தொடக்கத்தில், மாநில சீர்திருத்தக் கட்சியைப் பதிவு செய்வதற்கு, கோலாலம்பூரில் இருக்கும் சங்கங்களின் பதிவதிகாரியிடம் விண்ணப்பம் செய்யப்பட்டது.  

### 1996 சரவாக் மாநிலத் தேர்தல்

சங்கங்களின் பதிவதிகாரியிடம் இருந்து அனுமதி கிடைப்பதற்கு காலதாமதமானது. அதனால், 1996 செப்டம்பர் மாதம் நடைபெற்ற சரவாக் மாநிலத் தேர்தலில் மாநில சீர்திருத்தக் கட்சி கலந்து கொள்ள முடியவில்லை. பாத்தாவ் ரூபிஸும் அவருடைய பங்காளிகளும் சுயேட்சைகளாகப் போட்டியிட்டனர். அந்தத் தேர்தலில் எவரும் வெற்றி பெறவில்லை. இருப்பினும், வைப்புத் தொகையை இழக்காத வகையில் கணிசமான வாக்குகளைப் அவர்கள் பெற்றனர்.  

1996 அக்டோபர் 9ஆம் தேதி, மாநில சீர்திருத்தக் கட்சி, சங்கங்களின் பதிவதிகாரியால் அதிகாரப்பூர்வமாகப் பதிவு செய்யப்பட்டது. 1997 மார்ச் 9ஆம் தேதி, அக்கட்சியின் தலைவராக பாத்தாவ் ரூபிஸ் பொறுப்பேற்றார். இன்று வரை, சரவாக் மாநிலத்தில் ஒரே எதிர்க்கட்சியாக மாநில சீர்திருத்தக் கட்சி இருந்து வருகிறது. 2012 ஜனவரி 6இல் இக்கட்சியின் சபா மாநில அலுவலகம் திறக்கப்பட்டது. 2013 மே 5இல் நடைபெறவிருக்கும் மலேசியப் பொதுத்தேர்தலில், இந்தக் கட்சி 28 நாடாளுமன்ற 49 சட்டசபை இடங்களில் போட்டியிடுகிறது.
# சோம பானம்

இந்து தொன்மவியலின் அடிப்படையில் **சோம பானம்** (சமஸ்கிருதம்: सोम, சோமா) என்பது ஆரியர்கள் அருந்தும் பானமாகும். மயக்கம் தரும் பானங்களில் வேதகால மக்களிடையே மிக விரிவாக பரவி இருந்தது.  

சந்திரக்கடவுளாகிய சோமன் வருகின்ற நள்ளிரவில் இந்த பானம் தயாரிக்கப்படுவதாகவும், இந்த பானத்தினை தயாரிக்க பயன்படும் தாவரம் சோம தாவரம் என்றுள்ளதாலும் இந்த பானம் *சோம பானம்* என்று அழைக்கப்படுகிறது. இந்த பானம் அமரத்துவத்தை தர வல்லதாகவும், மயக்கம் தர வல்லதாகவும் சித்தரிக்கப்படுகிறது.  

## தயாரிப்பு முறை

இந்த சோம பானத்தினை தயாரிக்கின்ற முறைகள் பற்றி சாம வேதத்தில் குறிப்புகள் காணப்படுகின்றன. ரிக்வேதம் 9ஆம் அத்தியாயம் முழுமையும், மற்ற அத்தியாயங்களில் நூற்றுக்கணக்கான செய்யுட்களிலும் சோம பானம் தயாரிக்கும் முறை குறிப்பிடப்பட்டுள்ளது. உயர்ந்த மலைகளில் வளரும் சோமக்கொடிகளை பறித்து மரப்பாத்திரத்தில் வைத்து மரக்கட்டைகளால் இடித்து தூளாக்கப்பட்டு, நிழலில் உலர்த்தி, நீரில் கரைத்து கம்பளித்துணியில் வடிகட்டி, தேன், பால் அல்லது தயிருடன் கலந்து மரப்பாத்திரங்களிலும், உலேகப்பாத்திரங்களிலும் கலசங்களிலும் பாதுகாத்து வைக்க வேண்டும். இது மிகச்சுவையாகவும், மயக்கம் தரும் ஒரு வகை பானம். ”சோம பானம் அருந்தி நாங்கள் அமரர் ஆனோம்” என்று ரிக்வேதம் 8-48-3ல் குறிப்பிடப்பட்டுள்ளது. சோம பானம் தயாரிக்கப்படும் சோமக் கொடியை சந்திரனுடன் (சோமன்) இணைத்து சொல்லப் படுகிறது. சோமக்கொடிகள் சந்திரனைப் போலவே வளர்பிறை காலத்தில் சிறிது சறிதாக வளர்ந்து பௌர்ணமி அன்று நீண்டு வளர்ந்து முழு வளர்ச்சி அடைகிறது. தேய் பிறை காலத்தில் சோமக்கொடி சிறிது சிறிதாக செடியின் உயரம் குன்றி அமாவாசை அன்று மிகச் சிறிதாகி விடுகிறது. வேறு எந்த தாவரமும் சோமக் கொடிகள் போன்று இவ்வாறு வளர்பிறை மற்றும் தேய்பிறையின் போது மாற்றம் பெறுவதில்லை.  

## சிறப்புகள்
சோமபானம் தெய்வபூசைக்கு மிக முக்கியமான பூசைப் பொருள் ஆகும். இந்திரன், அக்னி, வருணன் போன்ற தேவர்களை சோமபானத்தை பருக வேண்டினர். சோமபானத்தை தேவர்களுக்கு படைத்த பின்பு தான் தாம் பருகுவர். தமது தேவர்களை மகிழ்விக்க சோமபானம் வலிமையான ஒன்று. சோமயாகத்தின் போது சோம பானத்தை பருக சிறப்பு விதிகள் உண்டு. மாலை வேளைகளில் அரசர்களும், அரசப்பிரதானிகளும் சோமபானம் அருந்துவர். போரின்போது படைத்தலைவர்கள், அணித்தலைவர்கள் சோம பானம் அருந்தி போர் செய்வார்கள். சோமத்தில் பாலும் தேனும் கலந்து ’சோமரசம்’ தயாரிக்கப்படுகிறது. வேதனையை மறக்கும், உடலுக்கு புத்துணர்ச்சி உண்டாக்கும். அதனால் முனிவர்கள் வேள்விகளின் போதும், படைத்தலைவர்கள், வீரர்கள் போரின் போதும் உடல் தளர்ச்சி அடையாமல் தொடர்ந்து சுறுசுறுப்பாகவும், மனவுறுதியுடன் செயல்பட உதவுகிறது. மேலும் உடலுக்கு குளிர்ச்சி தருவதுடன், நரம்புகளுக்கு புத்துணர்ச்சி அளிக்கிறது.  

ரிக்வேத கால முனிவர்கள் சோமபானத்தை பலவாறு சிறப்பித்து மந்திரங்கள் இயற்றியுள்ளனர். கண்வ முனிவரின் மகன் குசூதி என்ற முனிவர் இந்திரனுக்கு விருப்பமான சோம பானத்தைக் குறிப்பிடுகிறார் (ரிக்வேதம் 8-71-7 & 8). சோமத்தை பற்றி அதிக சூக்தங்கள் செய்தவர் காசியப அசித் தேவல் (ரிக்வேதம் 9-5-1). சோமம் குறித்த துதிப்பாடல்கள் மூன்று பாதங்கள் கொண்ட காயத்ரி சந்தத்தில்தான் உள்ளது. ரிக்வேதம் 9வது மண்டலத்தில் 114 சூக்தங்களில் சோமத்தின் பெருமை பாடப்பட்டுள்ளது.  

## ஆதாரம்

- 
- ரிக்வேதம், மூன்று தொகுதிகள், அலைகள் வெளீட்டகம், சென்னை
- ரிக்வேத கால ஆரியர்கள், இராகுல சாங்கிருத்தியன், அலைகள் வெளீட்டகம், சென்னை
# நாராயண ஐயங்கார்

**அப்பனையங்கார் திரு நாராயண ஐயங்கார்** இதழாசிரியர்; ஆய்வாளர்; நூலாசிரியர்.  

## பிறப்பு
தமிழ் இலக்கிய உலகில் திரு நாராயண ஐயங்கார் என்று அறியப்பட்ட அ. நாராயண ஐயங்கார் விருதுநகர் மாவட்டம், திருவில்லிபுத்தூர் வட்டத்தில் உள்ள எதிர்க்கோட்டை என்னும் சிற்றூரில் 1861 அக்டோபர் 31 ஆம் நாளில் கோ. அப்பனையங்கார் – செங்கமலவல்லி என்னும் இணையருக்கு இரண்டாவது மகனாகப் பிறந்தார். இவர் தமிழ், வடமொழி ஆகியவற்றில் புலமை பெற்றவர்.  

## கல்வி
நாராயணனார் உள்ளூரில் தொடக்கக் கல்வியைப் பெற்றார். பின்னர் இராமநாதபுரம் சென்று அங்கு வாழ்ந்த பந்தல்குடி வேங்கடாசாரியாரிடம் வடமொழியையும் சித்தாத்திக்காடு சிறீநிவாசாசாரியாரிடம் திவ்யப் பிரபந்தம் உள்ளிட்ட வைணவ நூல்களையும் சாமாசாரியாரிடம் ஏரணமுறை (தருக்கம்)யையும் பழனிக்குமார தம்பிரானிடம் சைவநூல்களையும் கற்றார். மேலும் சதாவதானம் முத்துசாமி ஐயங்காரிடம் குருகுலவாசம் செய்து பல நூல்களைக் கற்றறிந்தார்.  

## பணி
கல்வி கற்றல் நிறைவடைந்ததும் தன்னோடு பயின்ற பாண்டித்துரைத் தேவர் அரசவையில் அவைக்களப் புலவராகப் பணியாற்றினார். 24.5.1901 ல் தமிழ்ச்சங்கம் நிறுவப்பட்டபோதிருந்து தமிழ்ச்சங்கக் கலாசாலைத் தலைமை ஆசிரியராகப் பொறுப்பேற்று, தன் இறுதிக்காலம் வரை (ஏறத்தாழ நாற்பத்தாறு ஆண்டுகள்) அப்பதவியைத் திறம்பட நிர்வகித்தார்.  

## இதழாசிரியர்
நாராயண ஐயங்கார் மதுரைத் தமிழ்ச் சங்கத்தால் வெளியிடப்படும் செந்தமிழ் இதழின் ஆசிரியராக 1911 ஆம் ஆண்டு முதல் 1947 ஆம் ஆண்டு வரை பணியாற்றினார். இவருக்கு முன்னர் அவ்விதழுக்கு 1902 முதல் 1907 வரை இரா. இராகவையங்காரும் 1907 முதல் 1911 வரை மு. இராகவையங்காரும் ஆசிரியர்களாக இருந்தனர்.  

## படைப்புகள்
இவர் பின்வரும் நூல்களையும் கட்டுரைகளையும் எழுதியுள்ளார்:  
இவை தவிர இலக்கணம். இலக்கியம். ஏரணம் (தருக்கம்), சோதிடம், வரலாறு, சமயம் தொடர்பாக ஐம்பதிற்கும் மேற்பட்ட கட்டுரைகளை எழுதியிருக்கிறார்.  

## விருதுகள்
நாராயண ஐயங்கார் பெற்ற விருதுகளும் பாராட்டுக்களும் பல. சில இங்கே வருமாறு:  

1. 1896 விக்டோரியா மகாராணியாரின் ஜுபிலீ பண்டிகைக் கொண்டாட்டத்தில் உதவி கலெக்டர் ராஜாராமையாவால் பரிசளிக்கப்பட்டு பாராட்டப்பட்டார்.
1. 1922 ஜனவரி 13 வேல்ஸ் இளவரசர் சென்னை வருகையை முன்னிட்டு, சென்னை அரசாங்கம் நாராயண ஐயங்காரின் தமிழ் புலமையை மெச்சி அவருக்கு தங்கத் தோடாவும், பதக்கமும், சால்வையும், இளவரசர் கரத்தாலே பரிசளிக்கச் செய்து கௌரவித்தது.
1. 1934 மதுரை தமிழ் சங்கத்தின் முப்பத்து மூன்றவது வருட விழாவில், அவர் தமிழ் சங்கத்திற்கு ஆற்றிய தொண்டை மெச்சி சென்னை மாகாண கவர்னர் முஹமது உஸ்மான் ஸாஹிப் பகதூர் கரத்தால் பொன்முடிப்பும் சால்வையும் அளித்துச் சிறப்பித்தனர்.
1. 1945 சேது வேந்தர் ஷண்முக ராஜேஸ்வர நாகநாத சேதுபதி அவர்கள் தமது முப்பத்து ஏழாம் ஆண்டு நிறைவு விழாவில் பொற்பதக்கமும் பட்டும் பரிசும் நல்கிப் பாராட்டினார்

## மறைவு
நாராயண ஐயங்கார் 1947 சூலை 29 ஆம் நாள் மறைந்தார்.  

## சான்றடைவு
# குரவைக் கூத்து

**குரவைக்கூத்து** என்பது கூத்தின் ஒரு வகையாகும். இவ்வகைக் கூத்து பழங்காலத் தமிழ்ச் சமூகம் தொட்டு இன்றுவரை வழக்கிலுள்ளது. போர் நிகழும் காலத்திலும், ஏதேனும் தீங்கு நிகழுமோ என்ற அச்சம் அலைக்கழிக்கும் வேளையிலும், பொழுது போக்குக்காகவும் குறவர்கள் குரவைக் கூத்து ஆடப்பட்டு வந்ததுள்ளனர். குரவைக் கூத்தினை 'மலை நடனம்' 'மலைக்குறவர் நடனம்' என்று அபிதான சிந்தாமணி குறிக்கின்றது. தொடக்கக் காலத்தில் மக்களின் பொழுது போக்காகக் கூத்து விளங்கியது. காலப்போக்கில் கருத்துகளின் அடிப்படையில் ஆடப்பெறும் கூத்தாக உருப்பெற்றது எனலாம். குரவைக் கூத்திற்குத் தெற்றியாடல் என்ற பெயர் பிற்காலத்தில் வழங்கப்பட்டது.  

## போர்க்காலக் குரவை

போர்க்காலத்தில் ஆடப்படும் குரவைக் கூத்தில் கோபமும், வீரமும் மிக்குத் தோன்றும். இதனைச் 'சினமாந்த வெறிக்குரவை' எனப் புறநானூறு குறிப்பிடுகிறது.  

## தண்குரவை
போரில்லாத காலங்களில் அமைதியான முறையில் குரவைக் கூத்து நடைபெறும். இது தண்குரவை என அழைக்கப்பட்டது.  

இதனை  

<poem>'திண்திமில் வன்பரதவர்  
வெப்புடைய மட்டுண்டு  
தண்குரவைச் சீர்தூக்குந்து'</poem>  

என்று புறநானூறு எடுத்துரைக்கின்றது.  

## தீவினை அச்சத்தின் போது

தீங்கு நிகழுமோ என்ற அச்சம் அலைக்கழிக்கும் வேளையில் தீங்கு நிகழாமல் காக்கும் 'காப்பு'-ஆக குரவையைக் கருதினர். குடத்துப் பால் உறையாமை, இமிலேறு கண்ணீர் சொரிதல், வெண்ணெய் உருகாமை, மறி மடங்கி ஆடாமை முதலான தீ நிமித்தங்களால் ஏதேனும் தீங்கு நேருமோ என ஆயர்கள் அஞ்சினர். எனவே அனைவரும் ஒன்று கூடி குரவைக் கூத்தாடினர் என்று சிலப்பதிகாரம் கூறுகின்றது.  

## குரவைக் கூத்தின் முறைகள்
- தலைக்கைத் தருதல்

### தழூஉ
குரவைக் கூத்தாடும் போது ஒருவரை ஒருவர் தழுவியாடும் வழக்கம் உண்டு. கூத்தில் ஆடும் ஆடவரும் பெண்டிரும் இரண்டிரண்டு பேராகத் தழுவி ஆடுவர். இவ்வகைக் குரவையினை இலக்கியங்கள் தழூஉ என வகைப்படுத்துகின்றன.இருவராகத் தழுவி ஆடும் போது ஆடியபடியே தழுவும் தமது இணையை மாற்றுவர். ஒரே இணையோடு இறுதிவரை ஆடுவதில்லை ஆட்டத்தின் போக்கில் பிணைகள் மாறிக்கொண்டேயிருக்கும். இதனைப் 'பல் பிணைத் தழீஇ' எனத் திருமுருகாற்றுப்படை குறிப்பிடுகின்றது.  

## தலைக்கைத் தருதல்

## குரவைக் கூத்தும் ஏழிசையும்

## மேற்கோள்களும் குறிப்புகளும்
# கேன உபநிடதம்



**கேன உபநிடதம்**சாமவேதத்தில் அமைந்துள்ள இந்த உபநிடதம் ”கேன” என துவங்குவதால் இதற்கு *கேன உபநிடதம்* என்று பெயர் ஆயிற்று. ’கேன’ என்பதற்கு சமஸ்கிருதத்தில் ’கேள்வி’ என்று பொருள். இவ்வுபநிடதம் கேள்வியுடன் துவங்குவதால் இதற்கு கேன உபநிடதம் பெயராயிற்று. இந்த உபநிடதம் 35 மந்திரங்களுடன், நான்கு பகுதிகள் கொண்டது. இந்த உபநிடதத்திற்கு ஆதிசங்கரர், மத்வர் ஆகிய மகான்கள் விளக்க உரை எழுதி உள்ளனர்..  

## சாந்தி மந்திர விளக்கம்
எனது உடல் உறுப்புக்கள் ஆற்றல் பெறட்டும்.வாக்கு, பிராணன், கண், செவி, மற்றும் அனைத்து உடல் உறுப்புகளும் ஆற்றல் பெறட்டும். உபநிடதங்களால் மட்டும் அறியப்படும் பிரம்மம் அனனத்துமாக உள்ளது. நான் பிரம்மத்தை மறுக்காமல் இருப்பேனாக. பிரம்மம் என்னை மறுக்காமல் இருப்பாராக. அந்த ஆத்மாவை அறியும் வழியில் முழு ஈடுபாடுடைய என்னிடத்தில் உபநிடதங்களில் கூறப்பட்டுள்ள தகுதிகள் எவையோ அவைகள் என்னிடத்தில் இருக்கட்டும். ஓம் சாந்தி சாந்தி சாந்தி.  

## உபநிடத சாரம்
உடல் எப்படி சடமோ, அதுபோல் மாற்றத்தை அடைந்து கொண்டிருக்கும் மனமும் சடம் என உணர்ந்து, இவற்றுக்கு வேறான , மாறாத, நிலையான மெய்ப்பொருள் உள்ளதா? என்ற சீடனின் கேள்வியுடன் இவ்வுபநிடதம் துவங்குகிறது.  

அதற்கு குருவின் பதில்: எந்த பொருளை, வாக்கு, மனம், கண்கள் முதலியவைகளை விளக்காதோ, ஆனால் எந்த மெய்ப்பொருளால் மனம், பொருள், வாக்கு முதலியவைகளை விளக்குகின்றனவோ, அந்த மெய்ப்பொருளான பிரம்ம தத்துவத்தை அறிந்துகொள் என்று சீவனும் - பரமாத்மாவும் ஒன்றே (ஐக்கியம்) தத்துவத்தை கூறி , இதுவரை நீ எவற்றை வழிபட்டு வந்தாயோ, அவை அனைத்தும் உனக்கு உதவிய படிகளே தவிர மெய்ப்பொருள் அல்ல என்று உபதேசம் செய்கிறார்.  

குருவின் அறிவுரையை புரிந்துகொண்ட சீடன், நான் பிரம்மத்தை அறிந்தும் உள்ளேன், அதே நேரத்தில் அறியவும் இல்லை. இதை யார் உணர்கிறார்களோ அவர்களே உண்மையை உணர்கிறார்கள். பிரம்ம தத்துவத்தை ஒரு பொருளாக அறியவில்லை. அந்த மெய்ப்பொருள் நானே என்று உணர்ந்துள்ளேன் என்று கூறினான்.  

பிரம்மத்தை ஒரு பொருளாக அறிந்தவர்கள் உண்மையில் பிரம்மத்தை அறியவில்லை. பிரம்மத்தை பொருளாக அறியாதவர்கள் பிரம்மத்தை அறிகிறார்கள். எல்லா சீவராசிகளுக்குள்ளும், தீரர்கள்தான் இந்த பிரம்மத்தை அறிந்து, அகங்காரம், மமகாரத்திலிருந்தும் விலகி மரணமற்ற மேலான சீவ முக்தி நிலையை அடைகிறார்கள். புலனடக்கம், கர்ம யோகம், வாய்மை ஆகிய வழிகள் மூலம் பிரம்ம ஞானத்தை அடையலாம். மேலும் இந்த ஞானத்தின் பலனாக ஒருவன் மேலான சீவ முக்தி மற்றும் விதேக முக்தி அடைகிறான்.
# கே. சாரங்கபாணி


**கே. சாரங்கபாணி** (1904-1984) என அழைக்கப்படும் **கும்பகோணம் சாரங்கபாணி** ஒரு தமிழ்த் திரைப்பட நடிகர் ஆவார். பெரும்பாலும் நகைச்சுவை நடிகராகவே நடித்த இவர், ஒரு சில திரைப்படங்களில் கதாநாயகனாகவும் நடித்துள்ளார்.  

## நடித்த திரைப்படங்கள்
| ஆண்டு | திரைப்படம் |
| --- | --- |
| 1941 | *சபாபதி* |
| 1942 | *என் மனைவி* |
| 1952 | *அகத்தியர்* |
| 1953 | *மனம்போல் மாங்கல்யம்* |
| 1955 | *மிஸ்ஸியம்மா* |
| 1955 | *கள்வனின் காதலி* |
| 1956 | *அலிபாபாவும் 40 திருடர்களும்* |
| 1957 | *யார் பையன்* |
| 1958 | *கடன் வாங்கி கல்யாணம்* |
| 1958 | *குடும்ப கௌரவம்* |

1. ரம்பையின் காதல் (1939)
1. சகுந்தலை
1. பக்த ராம்தாஸ்‎
1. என் மனைவி‎
1. காரைக்கால் அம்மையார் (1943)
1. ஜாதகம்
1. மனிதனும் மிருகமும்‎
1. கற்கோட்டை
1. விளையாட்டு பொம்மை‎
1. பொன்வயல்
1. சாவித்திரி
1. தில்லானா மோகனாம்பாள்‎
1. ஏகம்பவாணன்‎
1. நாம் இருவர்‎
1. பக்த ஜனா‎
1. வேதாள உலகம்‎
1. கன்னியின் காதலி‎
1. வாழ்க்கை
1. சந்திரிகா
1. இதய கீதம்‎
1. அந்தமான் கைதி‎
1. திருவாழத்தான்‎
1. பூம்பாவை
1. பரஞ்சோதி
1. வேணுகானம்‎
1. துகாராம்
1. சாந்த சக்குபாய்‎
1. வஞ்சம்‎
1. வாழப்பிறந்தவள்‎
1. மேனகா
1. ஒன்றே குலம்‎
1. கோகிலவாணி
1. சதாரம்‎
1. நான் பெற்ற செல்வம்‎
1. பிரேம பாசம்‎
1. நல்ல இடத்து சம்பந்தம்‎
1. தாயைப்போல பிள்ளை நூலைப்போல சேலை‎
1. ராஜாமலைய சிம்மன்‎
1. வாழ்க்கை ஒப்பந்தம்
1. குழந்தைகள் கண்ட குடியரசு‎
1. தெய்வப்பிறவி‎
1. பெற்றவள் கண்ட பெரு வாழ்வு‎
1. ‎ராஜாம்பாள்
1. தங்கமலை ரகசியம்‎
# கத்தாழை


**கத்தாழை** தமிழ்நாடு மாநிலத்தின் கடலூர் மாவட்டத்தில் மேல்புவனகிரி வட்டத்தில் உள்ள ஒரு ஊர் ஆகும்.  

கத்தாழை மேல்புவனகிரியில் இருந்து 12.6 கி.மீ. தொலைவில் உள்ளது. கடலூரில் இருந்து இருந்து 44.5 கி.மீ. தொலைவில் அமைந்துள்ளது. சென்னையில் இருந்து 194 கி.மீ. தொலைவில் அமைந்துள்ளது.  
இதைச் சுற்றியுள்ள ஊர்கள் மும்முடிசோழகன் (.6 கி.மீ.), மேல்பாதி (4 கி.மீ.), சிறுவரப்பூர் (4.3 கி.மீ.),கி.மீ.), கம்மாபுரம்(5.1 கி.மீ.), மேல்புவனகிரி (12.6 கி.மீ.), விருத்தாச்சலம் (17 கி.மீ.), குறிஞ்சிப்பாடி (18.4 கி.மீ.) ஆகியவை
# கடோபநிடதம்



**கடோபநிடதம்** கிருஷ்ண யசூர் வேதத்தில் அமைந்துள்ளது. இதற்கு ஆதிசங்கரர், மத்வர் ஆகியவர்கள் உரை எழுதி உள்ளனர். 119 மந்திரங்களைக் கொண்ட இந்த உபநிடதம் இரண்டு அத்தியாயங்களாகவும் ஒவ்வொரு அத்தியாயமும் மூன்று பகுதிகளாகவும் பிரிக்கப்பட்டுள்ளது. இங்கு பகுதிகளை வல்லிகள் என்று அழைக்கப்படுகின்றது. இந்த உபநிடதம் கதை வடிவில் அமைந்துள்ளதால் இதை கடோபநிடதம் என்பர்.  

இது சுவாமி விவேகானந்தருக்கு மிகவும் பிரியமான உபநிடதம்.தமது சீடரிடம், *’உபநிடதங்களில் அதைப்போல அவ்வளவு அழகியது வேறு எதுவும் இல்லை. நீங்கள் எல்லோரும் அதை மனப்பாடம் செய்ய வேண்டுமென்று நான் விரும்புகிறேன். வெறுமனே படிப்பதால் என்ன பயன்? அதில் வரும் நசிகேதனின் நம்பிக்கை, தைரியம், விவேகம், துறவு முதலியவற்றை வாழ்வில் கடைபிடிக்க முயற்சி செய்’* என்று கூறியுள்ளார்.  

## இவ்வுபநிடதத்தின் சாந்தி மந்திரம் & விளக்கம்
<poem>  
:ஸ ஹ நாவவது | ஸ நெள புநக்து | ஸஹ வீர்யம் கரவாவஹை |  
:தேஜஸ்விநாவதீதமஸ்து மா வித்விஷாவஹை |  
:ஓம் சாந்தி: சாந்தி: சாந்தி: ||  
</poem>  

அந்த இறைவன் குரு சீடர்களாகிய எங்கள் இருவரையும் காப்பாற்றட்டும். அந்த இறைவன் எங்கள் இருவரையும் காப்பாற்றட்டும். எங்களுக்குரிய முயற்சியை நாங்கள் இருவரும் சேர்ந்து செய்வோமாக. எங்கள் கல்வி ஒளி மிகுந்ததாக இருக்கட்டும். நாங்கள் ஒருவரையொருவர் வெறுக்காமல் இருப்போமாக.ஓம் சாந்தி சாந்தி சாந்தி.  

## உபநிடதத்தின் மையக்கருத்து
யமன் ஆத்ம தத்துவத்தை கூறுதல்]]  

*விச்வஜித்* என்ற யாகத்தை செய்த ஒருவன் யாக முடிவில் தனது அனைத்து செல்வங்களையும் தானமாக தர வேண்டும் என்பது அந்த யாக விதி. ஆனால் அந்த யாகத்தை செய்த வாஜச்ரவசு என்பவன், தனது கறவை நின்ற பசுக்களை மட்டும் தானமாக தருவதை கண்ட அவர் மகன் **நசிகேதன்** தன்னை யாருக்கு தானமாக கொடுப்பீர்கள் என அடிக்கடி தனது தந்தையை நோக்கி கேட்க, தந்தையும் எரிச்சலுடன் உன்னை எமனுக்கு தானமாக கொடுக்கிறேன் என்று கூறிவிட, உடனே நசிகேதன் எமலோகத்திற்கு சென்று, மூன்று பகல் இரவுகள் பசியுடன் காத்திருந்து யமதேவரை சந்திக்கின்றான்.  

யமலோகத்திற்கு விருந்தாளியாக வந்த நசிகேதனை காக்க வைத்த காரணத்தால் யமன், நசிகேதனுக்கு மூன்று வரங்கள் தருகிறார். முதல் வரத்தின் மூலம் தனது தந்தை மனஅமைதி அடைந்து தன்னை மீண்டும் ஏற்றுக்கொள்ளவேண்டும் என்று வேண்டுகிறான். எந்த ஒரு யாகத்தை செய்தால் மக்கள் சுவர்க்க லோகம் அடையமுடியும் என்பதை இரண்டாம் வரத்தின் மூலம் நசிகேதன் தெரிந்து கொள்கிறான். மூன்றாவது வரத்தின் மூலமாக, உடல் அழிந்த பின்னும் அழியாது இருக்கின்ற ஆத்ம தத்துவத்தைப் பற்றிய அறிவை உபதேசிக்கும் படி வேண்டுகிறான்.  

முதல் இரண்டு வரங்களை நசிகேதனுக்கு உடனே வழங்கிய யமன், மூன்றாவது வரத்தை தருவதற்கு முன் அதற்கான தகுதி நசிகேதனுக்கு உள்ளதா என யமதேவர் சோதிக்கிறார். சுவர்க்கலோகம், பிரம்மலோகம் செல்வதற்கு வழி சொல்கிறேன் என்று யமதேவர் கூறியும், நிலையற்ற அந்த லோகங்கள் வேண்டாம் என்று ஒதுக்கித்தள்ளி தனக்கு நிலையான ஆத்ம ஞானம் எனும் பிரம்ம தத்துவம் ஒன்றே போதும் என்று நசிகேதன் உறுதியாக கூறி விடுகிறான்.  

இறுதியில் யமதர்மராசன் வைத்த அனைத்துச் சோதனைகளிலும் வெற்றி பெற்ற நசிகேதனுக்கு ஆத்ம தத்துவத்தை விளக்கமாக யமதேவர் எடுத்து கூறினார். இந்த ஆத்மதத்துவம் எனும் பிரம்ம தத்துவத்தை அறிந்தவர்கள் உயிருடன் இருக்கும் போதே சீவ முக்தி (மனநிறைவு) அடைந்து பின்பு மரணத்திற்குப்பின் விதேக முக்தி எனும் பிறப்பில்லாத பேரின்பப் பெருவாழ்வு அடைகிறார்கள் என்று யமதேவர் கூறினார்.  

## இதனையும் காண்க
- நசிகேதன்
# டி. எஸ். துரைராஜ்


**டி. எஸ். துரைராஜ்** (*T. S. Durairaj*, 31 திசம்பர் 1910 - 2 சூன் 1986) 1940 - 1960 காலகட்டத்தில் நடித்த ஒரு மேடைநாடக, தமிழ்த் திரைப்பட நகைச்சுவை நடிகராவார்.. தமிழ்த் திரைப்படங்களில் இயக்குனராகவும், தயாரிப்பாளராகவும் இருந்திருக்கிறார். கலைவாணர் என். எஸ். கிருஷ்ணனின் நகைச்சுவைக் கூட்டாளியாக பல படங்களில் நடித்தார்.  

## வாழ்க்கைச் சுருக்கம்
டி. எஸ். துரைராஜ் தஞ்சாவூரில் ராஜா நாயுடு, நாகலட்சுமி ஆகியோருக்கு மூன்றாவது குழந்தையாகப் பிறந்தவர். மூத்தவர்கள் இருவரும் பெண்கள். தந்தை உள்ளூரில் ஒரு எழுத்தராகப் பணியாற்றியவர். மூத்த சகோதரி மதுரையில் திருமணம் புரிந்ததை அடுத்து இவரும் தனது ஏழாவது வயதில் தாயாருடன் மதுரைக்குக் குடிபெயர்ந்தார்.  

## நடித்த திரைப்படங்கள்
1. திருநீலகண்டர் (1939)
1. போலி சாமியார் ‎(1939)
1. சகுந்தலை (1940)
1. நவீன விக்ரமாதித்தன் ‎(1940)
1. சாவித்திரி (1941)
1. மதனகாமராஜன்‎ (1941)
1. திருவள்ளுவர் ‎(1941)
1. சதி சுகன்யா (1942)
1. மாயஜோதி ‎(1942)
1. கங்காவதார் ‎(1942)
1. சிவலிங்க சாட்சி‎ (1942)
1. தமிழறியும் பெருமாள் (1942)‎
1. காரைக்கால் அம்மையார் (1943)
1. உத்தமி ‎(1943)
1. மீரா (1945)
1. சகடயோகம் ‎(1946)
1. தெய்வ நீதி ‎(1947)
1. கடகம் (1947)
1. பொன்னருவி ‎(1947)
1. துளசி ஜலந்தர் (1947)
1. தேவதாசி (1948)
1. காமவல்லி (1948)‎
1. பிழைக்கும் வழி ‎(1948)
1. மங்கையர்க்கரசி (1949)
1. ரத்தினகுமார் ‎(1949)
1. ஏழை படும் பாடு ‎‎(1950)
1. கலாவதி ‎(1951)
1. மணமகள்‎ ‎(1951)
1. காஞ்சனா ‎(1952)
1. குமாரி (1952)
1. அம்மா ‎(1952)
1. ஜெனோவா ‎(1953)
1. பணக்காரி (1953)
1. திரும்பிப்பார் ‎(1953)
1. வள்ளியின் செல்வன் (1955) ‎
1. மாமன் மகள் ‎(1955)
1. காலம் மாறிப்போச்சு ‎(1956)
1. குடும்பவிளக்கு ‎(1956)
1. மூன்று பெண்கள் ‎(1956)
1. மணாளனே மங்கையின் பாக்கியம் (1957)‎
1. கன்னியின் சபதம் ‎(1958)
1. பானை பிடித்தவள் பாக்கியசாலி (1958)
1. மரகதம் (1959)
1. அருமை மகள் அபிராமி (1959) ‎
1. நல்ல தீர்ப்பு (1959)
1. நிச்சய தாம்பூலம் ‎(1962)
# பாசிம் யூசெப்

**பாசிம் ராஃபற் முகமட் யூசெப்** ஒர் எகிப்திய அங்கத நகைச்சுவையாளர், மருத்துவர், தொலைக்காட்சி தொகுப்பாளர். இவரது அரசியல் அங்கததுக்காக பெரிதும் அறியப்படுகிறார். எகிப்தின் புதிய அரசை விமர்சித்த இவரது அங்கத தொலைக்காட்சி நிகழ்ச்சிக்காக இவர் கைது செய்யப்பட்டும், இவர் மீது பல குற்றச்சாட்டுக்களுடன் வழக்குகளும் தொடரப்பட்டுள்ளன. 2011 எகிப்திய புரட்சியின் பின் எகிப்தில் மக்களாட்சிக்கும் கருத்து வெளிப்பாட்டுச் சுதந்திரத்துக்கும் ஒரு குறியீடாக இவர் பலரால் குறிப்பிடப்பட்டுள்ளார். 2013 இன் உலகின் நூறு செல்வாக்கு மிக்க மனிதர்களில் ஒருவராக ரைம் இதழால் அடையாளப்படுத்தப்பட்டுள்ளார்.  

இவர் அமெரிக்க அங்கத நகைச்சுவையாளர் யோன் சுருவாட்டுடன் ஒப்பிடப்படுகிறார். யோன் சுருவாட்டின் நிகழ்ச்சி தனக்கு ஒர் ஊக்கியாக இருந்தாக இவர் கூறியுள்ளார்.
# சபா முற்போக்கு கட்சி



**சபா முற்போக்கு கட்சி** (ஆங்கிலம்: *Sabah Progressive Party*, மலாய்: Parti Maju Sabah}}, சீனம்: 亚罗沙巴进步党) என்பது கிழக்கு மலேசியா, சபாமாநிலத்தைத் தளமாகக் கொண்டுள்ள ஒரு பல்லின அரசியல் கட்சியாகும்.  

*பி.பி.எஸ்* என்று அழைக்கப்படும் ஐக்கிய சபா கட்சியில் இருந்து வெளியேறிய டத்தோ யோங் தெக் லீ என்பவரால், 1994 சனவரி 21இல் தோற்றுவிக்கப்பட்ட கட்சி. யோங் தெக் லீ சபா மாநிலத்தின் முன்னாள் முதலமைச்சராகப் பதவி வகித்தவர்.  

*சாப்* என்று சுருக்கமாக அழைக்கப்படும் சபா முற்போக்கு கட்சி, முன்பு பாரிசான் நேசனல் கூட்டணியின் ஓர் உறுப்புக் கட்சியாக இருந்தது. 2008 செம்படம்பர் மாதம் பாரிசான் நேசனல் கூட்டணியில் இருந்து விலகி ஒரு சுயேட்சை கட்சியானது.  

2022 மலேசியப் பொதுத் தேர்தலில்' இந்தக் கட்சி மலேசிய மக்களவையில் எந்தத் தொகுதியிலும் வெற்றி பெறவில்லை. *ஒரு நாடு இரு முறைமைகள்* எனும் கொள்கையில் பிடிவாதமாக இருக்கும் இந்தக் கட்சி, கீழ்க்காணும் திட்டங்களை அமல்படுத்த, நடுவண் அரசை நெருக்கி வருகிறது.  

- போர்னியோவை போர்னியோ மயமாக்குவது
- மாநில-நடுவண் அரசு உறவுகளையும் சட்டத்திட்டங்களையும் மறுபரிசீலனை செய்வது
- சபா பூர்வீக விவகாரங்களுக்கு முக்கியத்துவம் வழங்குவது
- தன்னாட்சி கொண்ட சபா மாநில அரசைத் தோற்றுவிப்பது

## வரலாறு

மலேசியப் பொதுத் தேர்தல், 2008; மார்ச் 8ஆம் தேதி நடைபெற்றது. அந்தத் தேர்தலில் சபா முற்போக்கு கட்சி இரு நாடாளுமன்ற இடங்களில் வெற்றி பெற்றது. 2008 தேர்தலுக்குப் பின்னர், சபா மாநிலத்திற்கு கூடுதலான தன்னாட்சி உரிமைகள் வழங்க வேண்டும் என்று மலேசிய நடுவண் அரசாங்கத்திற்கு, சபா அரசியல் கட்சிகள் அறைகூவல்கள் விடுத்தன.  

அதைத் தொடர்ந்து 2008 ஜூன் 18இல் மலேசிய நாடாளுமன்றத்தின் டேவான் ராக்யாட்டில், பிரதமர் டத்தோ ஸ்ரீ அப்துல்லா அகமது படாவிக்கு எதிராக நம்பிக்கையில்லா தீர்மானம் கொண்டு வரப்படும் என்றும், அவர் பதவியில் இருந்து விலக வேண்டும் என்றும் சபா முற்போக்கு கட்சியின் தலைவராக இருந்த டத்தோ யோங் தெக் லீ அறிவித்தார்.  

### சபாவிற்கு கூடுதலான தன்னாட்சி உரிமைகள்

மலேசிய நடுவண் அரசாங்கம், சபா மாநில மக்களின் உணர்வுகளைப் புரிந்துகொள்ளாத வகையில் நடந்து கொள்கிறது என்று சபா முற்போக்கு கட்சி குறை கூறியது. அத்துடன் சபாவிற்கு கூடுதலான தன்னாட்சி உரிமைகள் வழங்கப்பட வேண்டும்; லாபுவான் தீவை சபா அரசாங்கத்திடமே ஒப்படைக்க வேண்டும்; எண்னெய் உற்பத்தியில் கிடைக்கும் வருமானத்தில் 20 விழுக்காடு சபா மாநிலத்திற்கு வழங்கப்பட வேண்டும் எனும் கோரிக்கைகளையும் முன் வைத்தது.  

சபா முற்போக்கு கட்சி, பிரதமர் டத்தோ ஸ்ரீ அப்துல்லா அகமது படாவிக்கு எதிராக நம்பிக்கையில்லா தீர்மானம் கொண்டு வருவதை பெரும்பாலான சபா மக்கள் பொதுவாக ஏற்றுக் கொண்டனர். ஏன் என்றால், அந்தச் சமயத்தில் அதிகாரத்தைத் தவறாகப் பயன்படுத்துவதாக அவர் மீது சில குறைகூறல்கள் இருக்கவே செய்தன.  

### பாரிசான் கூட்டணியிலிருந்து வெளியேற்றம்

இந்தக் கட்டத்தில் சபா முற்போக்கு கட்சியின் மீது ஒழுங்கு நடவடிக்கை எடுக்க பாரிசான் நேசனல் கூட்டணியின் உச்சமன்றம் தயாரானது. அதற்குள் 2008 செப்டம்பர் 17ஆம் தேதி, சபா முற்போக்கு கட்சி பாரிசான் நேசனல் கூட்டணியில் இருந்து வெளியேறியது. ஆனால், கட்சியின் துணைத் தலைவரும் உதவித் தலைவர்களில் ஒருவரும் பாரிசான் நேசனல் கூட்டணியில் இருந்து வெளியேறுவதை ஏற்றுக் கொள்லவில்லை. அவர்கள் பாரிசான் நேசனல் கூட்டணியிலேயே இருக்க விரும்புவதாக அறிவித்தனர்.  

2013 மே 5இல் நடைபெறவிருக்கும் மலேசியப் பொதுத்தேர்தலில், சபா முற்போக்கு கட்சி 8 நாடாளுமன்ற 41 சட்டசபை இடங்களில் போட்டியிடுகிறது.
# வெர்ஜின் குழுமம்



**வெர்ஜின் குழுமம் லிமிடெட்** (*Virgin Group Ltd*) ஓர் பிரித்தானிய பல நாட்டு வகைக்குறியிடப்பட்ட துணிகர மூலதன நிறுவனத் திரள் ஆகும். இது வணிகப் பெருந்தகை ரிச்சர்டு பிரான்சனால் நிறுவப்பட்டது. இக்குழுமத்தின் கருவ வணிகத்துறைகளாக பயணச்சேவைகள், மனமகிழ் சேவைகள் மற்றும் வாழ்வாங்கு பாணி பொருட்களும் சேவைகளும் உள்ளன. உலகளவில் 400 நிறுவனங்கள் இக்குழுமத்தில் அடங்கியுள்ளன.  

பிரித்தானிய வணிகத்துறை பதிவுகளின்படி இது ஓர் சார்புவைப்பு நிறுவனமாக 1989இல் பதியப்பட்டுள்ளது. ஆனால் இதன் வணிக மற்றும் விற்பனை செயல்பாடுகள் 1970களிலேயே இருந்துள்ளது. செப்டம்பர் 2008இல் இதன் நிகர சொத்துமதிப்பு £5.01 பில்லியனாக இருந்தது.  

## மேற்சான்றுகள்
# கண்டரமாணிக்கம்



**கண்டரமாணிக்கம்** (Kandaramanickam) என்பது இந்திய மாநிலமான தமிழ்நாட்டின் சிவகங்கை மாவட்டம், திருப்பத்தூர் வட்டம், கல்லல் ஊராட்சி ஒன்றியத்தில் உள்ள ஓர் ஊர் ஆகும்.  

## இவ்வூரின் சிறப்பு
கண்டரமாணிக்கம் வண்புகழ் நாராயணர் கோயில் சிறப்பு பெற்றது. கண்ணார கண்டேன் மாணிக்கத்தை என்பதன் சுருக்கமே கண்டர மாணிக்கம் என்றாயிற்று. மாணிக்கநாச்சியம்மன் கோயில், மஞ்சுவிரட்டு ஆகியனவும் இங்கு முக்கியமானவை.
# கசுடா சியம்ப்ரே, கொமண்டெடே



***கசுடா சியம்ப்ரே, கொமண்டெடே*** அல்லது ***கசுடா சியம்ப்ரே*** (*ஹஸ்டா சியம்ப்ரே*, எசுப்பானியம்: Hasta Siempre, Comandante), என்பது 1965ல் கூப இசையமைப்பாளர் கார்லோசு பவுலோவினால் எழுதப்பட்ட எசுப்பானிய பாடல் ஆகும். காங்கோவில் புரட்சியை ஏற்படுத்தும் முயற்சியில் கூபாவை விட்டு சேகுவேரா வேளியேறியபோது, அவர் விட்டுச் சென்ற கடிதத்திற்கு பதில் கொடுக்கும் வன்னம் இதன் பாடல் வரிகள் அமைக்கப்பட்டுள்ளன. மேலும் கூப புரட்சியில் சேகுவேராவின் பங்கையும், அவரது வீரத்தையும் இந்த பாடல் நினைவுகூறுகின்றது. பாடலின் தலைப்பு அவரின் புகழ் பெற்ற வாக்கியமான *"¡Hasta la Victoria Siempre!"* என்பதில் இருந்து எடுத்தாளப்பட்டுள்ளது.  

சேவின் மறைவுக்கு பிறகு, இந்த பாடல் மிகவும் புகழ் பெற்றது. சேகுவேராவின் இசை அடையாளமாகவே மாறிய இந்த பாடல் இதுவரை 200க்கும் மேலான கலைஞர்களால் மீளாக்கம் செய்யப்பட்டுள்ளது.
# அனேடா வானூர்தி நிலையம்



, பொதுவாக அல்லது , சப்பானின் தோக்கியோ பெருநகரப் பகுதியில் அமைந்துள்ள இரண்டு முதன்மை வானூர்தி நிலையங்களில் ஒன்றாகும். இது தோக்கியோவின் ஓட்டா பகுதியில் தோக்கியோ தொடர்வண்டி நிலையத்திலிருந்து தெற்கே தொலைவில் அமைந்துள்ளது.  

தோக்கியோவின் அனைத்து உள்ளூர் பறப்புகளும் அனேடா நிலையத்தில் இருந்தும் பெரும்பான்மையான பன்னாட்டு பறப்புக்களை நரிட்டா பன்னாட்டு வானூர்தி நிலையத்தில் இருந்தும் இயக்கப்படுகின்றன. 2010ஆம் ஆண்டில் அனேடாவில் நான்காவது ஓடுபாதை அமைக்கப்பட்ட போது, ஓர் தனிப்பட்ட பன்னாட்டு முனையமும் திறக்கப்பட்டது. இதன்பின்னர் அனேடாவிலிருந்து இயங்கும் பன்னாட்டுச் சேவைகளில் பெரும் முன்னேற்றம் ஏற்பட்டது. இதற்கு முன்னதாக இங்கிருந்து சியோல், சாங்காய், ஹொங்கொங் மற்றும் தாய்பெய்யிற்கு மட்டுமே ஒப்பந்த அடிப்படையிலான வான்பயணங்கள் மேற்கொள்ளப்பட்டிருந்தன. சப்பானிய அரசு அனேடா வானூர்தி நிலையத்தின் பன்னாட்டு பங்கை மேலும் விரிவுபடுத்தத் திட்டமிட்டுள்ளனர்.  

2012ஆம் ஆண்டில் 66,795,178 பயணியர் பயன்படுத்தி உள்ளனர். பயணிகள் போக்குவரத்தில் இது ஆசியாவில் இரண்டாவதாகவும் அட்லான்டாவின் ஹார்ட்ஸ்ஃபீல்ட்-ஜாக்சன் அட்லான்டா பன்னாட்டு விமான நிலையம், பெய்ஜிங் தலைநகர் பன்னாட்டு விமான நிலையம் மற்றும் இலண்டன் ஹீத்ரோ வானூர்தி நிலையங்களை அடுத்து உலகில் நான்காவதாகவும் உள்ளது. அனேடாவும் நரிட்டாவும் இணைந்த தோக்கியோவின் நகரமைப்பு வானூர்தி நிலையப் போக்குவரத்து இலண்டன், நியூயார்க் நகரங்களை அடுத்து உலகின் மூன்றாவது நிலையில் உள்ளது.  

சப்பானின் இரண்டு பெரிய வான்வழிப் போக்குவரத்து நிறுவனங்களான சப்பான் ஏர்லைன்ஸ் (முனையம் 1) மற்றும் ஆல் நிப்பான் ஏர்வேஸ் (முனையம் 2), ஆகியவற்றின் அடித்தளமாக அனேடா நிலையம் உள்ளது.  

திசம்பர் 2009இல் போர்பசுடிராவெல்லர்.கொம் அனேடா வானூர்தி நிலையத்தை உலகிலேயே மிகவும் நேர ஒழுங்குள்ள வானூர்தி நிலையமாக மதிப்பிட்டுள்ளது. புறப்படும் சேவைகள் 94.3% சரியான நேரத்திலும் வந்துசேரும் சேவைகள் 88.6% சரியான நேரத்திலும் இயங்கின.  

## மேற்சான்றுகள்
# இயக்கச் சமன்பாடுகள்


இயற்பியலில், **இயக்கச் சமன்பாடுகள்** (*equations of motion*) எனப்படுபவை திசைவேக வளர்ச்சியுடன் நகரும் அல்லது இயங்கும் ஒரு பொருளின் நிலையினை நேரம் சார்பாக விளக்கும் சமன்பாடுகளாகும்.  

U என்பதை தொடக்கத் திசைவேகமாகவும், V என்பதை கடைசித் திசைவேகமாகவும், t என்பதை இந்த திசைவேக மாற்றம் நிகழ தேவையான கால அளவு வினாடிகளிலும், a என்பது வேகவளர்ச்சி அல்லது வேகத்தளர்ச்சி என்றும், S என்பது இந்த t என்கிற கால அளவில் நகர்ந்த தூரம் என்றும் கொண்டால்  

:V= U+ at  
:S= Ut+ ½ at²  
:V²= U² +2as.  

ஆகியவைகளே இயக்கச் சமன்பாடுகள் ஆகும்.
# விசையிணை



**விசையிணை** அல்லது **இணைவிசை** அல்லது **இரட்டை** (Couple ) என்பது சமமான ஆனால் ஒன்றிற்கொன்று எதிர்திசைகளில் செயல்படும் இரு இணையான விசைகள் ஆகும். இவை யாதேனும் ஒரு பொருளில் தாக்கும் எதிரெதிர் திசைகளும் சம பருமனும் கொண்ட சமாந்தரமான இரு விசைகள் ஆகும். இரட்டையின் சுழல்திறன் (Moment) இவ்விரு விசையில் ஒன்றினை அவ்விரு விசைகளுக்கு இடையேயுள்ள செங்குத்து தூரத்தால் பெருக்கி வரும் பெருக்குத் தொகைக்குச் சமமாகும்.  

F  
↑—————d————↓  
F  

M = F × d. அலகு- நியூட்டன் மீட்டராகும்.
# சமநிலையாக்கி


எந்த ஒரு விசை பலவிசைகளுடன் செயல்பட்டு, ஒரு புள்ளியைச் சமநிலைக்குக் கொண்டு வருகிறதோ அந்த விசை **சமநிலையாக்கி** (Equilibrant) எனப்படும். ஒன்றுக்கு மேற்பட்ட விசைகளைத் திசையன் முறையில் கூட்டும் போது தொகுபயன் விசை (அல்லது விளைவு விசை) கிடைக்கிறது. தொகுபயன் விசையும் (Resultant) சமநிலையாக்கியும் ஒன்றுக்கொன்று சமமாகவும் எதிரெதிர் திசையிலும் செயல்படுகின்றன.  

## கணிப்பு
ஒரு தொகுதி விசைகளின் (F<sub>1</sub>, F<sub>2</sub>, ....) சமநிலையாக்கி (F<sub>E</sub>) அவ்விசைகளின் தொகுபயன் விசைக்குச் (F<sub>R</sub>) சமனும் எதிரும் என்பதால் தொகுபயன் விசையைக் கணிப்பதன் மூலம் சமநிலையாக்கி விசையைக் கண்டறியலாம்.  

விசைகள் ஒன்றுக்கொன்று இணையாக இருக்கும் நிலையில், அவை ஒரே திசையிலா, எதிரெதிர்த் திசையிலா உள்ளது என்பதைப் பொறுத்து அவற்றை வெறுமனே கூட்டுவதன் மூலம் அல்லது கழிப்பதன் மூலம் தொகுபயன் விசையைக் கண்டறியலாம்.  

:<math>\mathbf{F}_1 + \mathbf{F}_2 = \mathbf{F}_R = \mathbf{F}_E </math> (எதிர்த்திசை)  

அதேவேளை விசைகள் ஒன்றுக்கொன்று செங்குத்தாக இருக்கும்போது அதைக் கணிப்பதற்கான சமன்பாடுகள் பின்வருமாறு:  

## வெளியிணைப்புகள்
- Equilibrium
# இரு நிலை பெட்டி



**இரு நிலை பெட்டி** (Bilevel rail car/ double-decker coach) அல்லது இரட்டை அடுக்கு பெட்டி என்ற இது இரு நிலைகளில் பயணிகளை இடம் அமர்த்த வசதியுள்ள தொடருந்துப் பெட்டி ஆகும். இதன் மூலம், ஒரு பெட்டியில் 57% பயணிகளை கூடுதலாக இடம் அமர்த்த முடியும்.  

## இந்தியாவில்
இந்தியாவில் மும்பை - சூரத் இடையே இந்திய இரயில்வே நிறுவனம் 1970 ல் இரட்டை அடுக்கு தொடருந்து துவக்கப்பட்டது. நவீன சொகுசு தொடருந்து சென்னை - பெங்களூரு இடையே ஏப்ரல் 25 2013 முதல் இயக்கப்படுகின்றது.
# பிராசாத நூல்கள்


இந்து சமயத்தில், **பிராசாத நூல்கள்** இறைவனின் இருக்கை நிலைகளை மனத்தில் கொண்டு அவனை அடைவதற்கு உரிய நெறிகளைக் காட்டுகின்றன. பிராசாதம் என்னும் சொல் இறைவனின் கோலத்தைக் குறிக்கும். இது கலைக்கோலம். இதனை **யோகமுத்திரை** எனவும் கூறுவர். இந்த யோகமுத்திரைக் கலையை யோகநெறி எனவும் கூறுவர். இது ஓர் அகநெறி. மனப்பக்குவம். மனப்பயிற்சியும் ஆம். தத்துவப் பிரகாசம் என்னும் நூலில் இது விளக்கமாகக் கூறப்பட்டுள்ளது.  

இக்காலத்தில் இறைவனின் கோலமான திருநீறு போன்ற பொருள்களையும், இறைவனுக்குப் படையல் செய்த பொருள்களையும் குறிக்கும் வகையில் ‘பிரசாதம்’ என்னும் சொல்லைப் பயன்படுத்திவருகின்றனர். **பிராசாதம் வேறு. பிரசாதம் வேறு.**  

திருமந்திரம் பிராசாதத்தை ‘மேதாதி ஈரெட்டு’ என்று குறிப்பிடுகிறது.  

கோபப் பிரசாதம் என்னும் நூல் நூலாசிரியரின் சினக்கோலத்தை விரித்துரைக்கிறது.  

அடுத்து இறைவனை அடைவதற்கு உரிய பிரசாதத்தை விளக்கும் நூல்கள் தோன்றின.  
##### பிராசாதம் - விளக்கம்
உணவுப் பொருள்களைச் சாத(க)ம் செய்து உண்கிறோம். அதுபோல பிராண வாயுவைச் சாத(க)ம் செய்து உடலுக்கு வலிமையாக்கிக்கொள்வது 'யோகப் பிராசாதம்'  

இறைவனை அடைவதற்கு உரிய வழிகள் இந்து மதத்தில் பலவாறாகச் சொல்லப்பட்டுள்ளன. அவற்றுள் சைவ சித்தாந்தம் சரியை, கிரியை, யோகம், ஞானம் என்னும் நான்கு நெறிகளைக் காட்டுகிறது. 13 ஆம் நூற்றாண்டில் தோன்றிய சிவஞான சித்தியாரரை வழிமொழிந்து பல நூல்கள் இவற்றை விளக்குகின்றன. அவை இவற்றின் ஒரு பகுதியாகிய யோகத்தை மட்டும் **பிராசாதம்** என்னும் பெயரில் விளக்குகின்றன.  

சிவஞான சித்தியார் யோகத்தை 'சகமார்க்கம்' எனக் கூறுகிறது. இது புலனை ஒடுக்கும் நெறி. இதனை அட்டாங்க யோகம் என்பர். இதனைப் பதஞ்சலியின் யோகம் எனச் சைவ சித்தாந்தம் கருதுவதில்லை. இறைவனை அடைவதற்கு உரிய படிகளாகவே கொள்கின்றன.  

சைவத்தில் சொல்லப்படுவது **பிராசாத யோகம்**. இது 16 கலை உறுப்புகளைக் கொண்டது.  

<poem>மேதை  
அருக்கீசம்  
விடகலை  
விந்து  
அர்த்தசந்திரன்  
நிரோதினி  
நாதம்  
நாதாந்தம்  
சத்தி  
வியாபினை  
வியோமரூபினி  
அனந்தை  
அனாதை  
அனாசிருதை  
சமனை  
உன்மனை</poem>  

##### பிராசாத நூல்கள்
| நூல் தோன்றிய நூற்றாண்டு | நூலின் ஆசிரியர் | நூல் |  |
| --- | --- | --- | --- |
| 14 | சீர்காழித் தத்துவப் பிரகாசர் | தத்துவப் பிரகாசம் 15 பாடல்கள் |  |
| 14 | அம்பலவாணத் தம்பிரான் | பிராசாத அகவல் |  |
| 15 | கண்ணுடைய வள்ளல் என்பவரின் மாணாக்கர் | பிராசாத தீபம் 37 பாடல்கள் |  |
| 16 | கமலை ஞானப்பிரகாசர் | பிராசாத மாலை |  |
| 16 | குருஞான சம்பந்தர் | சோடச கலாப் பிரசாத சட்கம் | } |
##### சில பிராசாத இருக்கைநிலைகளைக் காட்டும் படங்கள்
<></>  

## அடிக்குறிப்பு
# வினைமுற்று

தமிழில் வினைச்சொற்கள் முற்றாகவும் எச்சமாகவும் வரும். எச்சமானது பெயரெச்சமாகவோ, வினையெச்சமாகவோ இருக்கும். முற்றோ, எச்சமோ எதுவாயினும் காலம் காட்டும். காலம் காட்டாத வினைப்பகுதியோடு இணைந்து நிற்கும் தொடரை வினைத்தொகை என்பர்.  

## வகை
தமிழில் வினைமுற்றுகள் நான்கு வகையில் அமையும். தெரிநிலை வினைமுற்று, குறிப்பு வினைமுற்று, ஏவல் வினைமுற்று,வியங்கோள் வினைமுற்று என்பன அவை.  

### தெரிநிலை வினைமுற்று:
ஒரு வினை (செயல்) முற்றுப் பெற்ற சொல்லாயின் அது வினைமுற்று. (எடுத்துக்காட்டு) அவன் **கற்றான்**. அவள் **நின்றாள்**. அவர் **சென்றார்**. அது **வந்தது**. அவை **வந்தன**. - என்பனவற்றில் தடித்த எழுத்துகளில் காட்டப்பட்டுள்ளவை ஐம்பால் தெரிநிலை வினைமுற்றுகள்  

### குறிப்பு வினைமுற்று:
அவன் **நல்லன்**. அவள் **நல்லள்**. அவர் (அவர்கள்) **நல்லர்**. அது **நன்று**. அவை **நல்ல**. - என்பனவற்றில் தடித்த எழுத்துகளில் காட்டப்பட்டுள்ளவை ஐம்பால் குறிப்பு வினைமுற்றுகள்.  

## அடிக்குறிப்பு
# சாவார் உள் மாவட்டம்


**சாவார் ** (*Savar*, ) வங்காளதேசத்தில் தாக்கா கோட்டத்தில் தாக்கா மாவட்டத்தில் உள்ள ஓர் உள் மாவட்டம் ஆகும். இது டாக்கா நகரத்திலிருந்து வடமேற்கே ஏறத்தாழ 24&nbsp;கி.மீ. தொலைவில் அமைந்துள்ளது. இங்கு அமைக்கப்பட்டுள்ள வங்காளதேச விடுதலைப் போர் தியாகிகளுக்கான நினைவுச் சின்னம், *ஜாதியோ இசுமிருதி* சௌதோ மிகவும் புகழ்பெற்றது.
# ரியா சக்ரபோர்த்தி


**ரியா சக்ரபோர்த்தி** என்பவர் ஓர் இந்தியத் திரைப்பட நடிகை. இவர் அழகியும் தொலைக்காட்சித் தொகுப்பாளினியும் ஆவார்.  

## திரைப்படங்கள்
| 2012 | துனீகா துனீகா | தெலுங்கு | நிதி |  |
| --- | --- | --- | --- | --- |
| 2013 | மேரே டாட் கி மாருதி | இந்தி | ஜாஸ்லின் |  |
| 2014 | சோனாலி கேபிள் (படப்பிடிப்பில்) | இந்தி | - | } |
# சித்திக் (இயக்குநர்)



**சித்திக்** என்பவர் மலையாளத் திரைப்பட இயக்குநரும், திரைக்கதை எழுத்தாளரும் ஆவார்.  

## தனிப்பட்ட வாழ்க்கை
சித்திக் இசுமாயில் 25 மார்சு 1956 அன்று கொச்சியில் இசுமாயில்"ஹாஜி மற்றும் ஜைனாபா ஆகியோருக்குப் பிறந்தார். இவர் சஜிதா என்பவரை 6 மே 1984 இல் திருமணம் செய்து கொண்டார்.இந்த தம்பதியருக்கு சுமயா, சாரா, சுகூன் என்ற மூன்று மகள்கள் உள்ளனர்.  

## தொழில்
சித்திக் ஆரம்ப காலத்தில் பாசில் என்பருக்கு உதவி இயக்குநராக பணிபுரிந்தார். சித்திக் ஆரம்ப காலத்தில் லால் என்பவருடன் இணைந்து பணியாற்றினார். சித்திக்கின் திரைப்படங்கள் அனைத்தும் நகைச்சுவை வகையில் உள்ளன. தமிழில் சித்திக் இயக்கிய திரைப்படங்கள் பெரும்பாலும் அவரது மலையாளத் திரைப்படங்களின் மொழிமாற்றம் செய்தவை ஆகும்.  

## திரைப்படங்கள்
- ப்ரெண்ட்ஸ்
- பாடிகார்டு (2010 திரைப்படம்)
- லேடீஸ் அண்டு ஜென்டில்மேன் (மலையாளத் திரைப்படம்)
- எங்கள் அண்ணா (திரைப்படம்)
- காவலன்

## மேற்கோள்

## வெளியிணைப்புகள்
-